CELEX: 62018TN0541
Language: da
Date: 2018-09-12 00:00:00
Title: Sag T-541/18: Sag anlagt den 12. september 2018 — Changmao Biochemical Engineering mod Kommissionen

12.11.2018   
            
            
               DA
            
            
               Den Europæiske Unions Tidende
            
            
               C 408/57
            
         
      Sag anlagt den 12. september 2018 — Changmao Biochemical Engineering mod Kommissionen
      (Sag T-541/18)
      (2018/C 408/74)
      Processprog: engelsk
      
         Parter
      
      
         Sagsøger: Changmao Biochemical Engineering Co. Ltd (Changzhou, Kina) (ved advokaterne K. Adamantopoulos og P. Billiet)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den anfægtede forordning annulleres, for så vidt som den vedrører sagsøgeren.
               
            
                  —
               
               
                  Subsidiært annulleres den anfægtede forordning i sin helhed.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Med dette søgsmål tilsigtes annullation af Kommissionens gennemførelsesforordning (EU) 2018/92 (1).
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om, at Kommissionen ikke gav en passende begrundelse og foretog en åbenbart urigtig vurdering af de retlige og faktiske omstændigheder ved at anvende referencelandsmetoden.
               
            
                  2.
               
               
                  Andet anbringende om, at Kommissionen foretog en åbenbart urigtig vurdering af de retlige og faktiske omstændigheder, tilsidesatte princippet om god forvaltningsskik og undlod at give en passende begrundelse, da den konkluderede, at EU-erhvervsgrenen i referenceperioden fortsat var sårbar over for de skadevoldende virkninger af dumpingimport af vinsyre med oprindelse i Folkerepublikken Kina, idet Kommissionen ikke tog hensyn til præstationerne fra den klart største EU-producent af vinsyre, hvilket var i strid med artikel 11, stk. 2, og artikel 3, stk. 2, i forordning (EU) 2016/1036 (2) samt artikel 11, stk. 3, og artikel 3, stk. 1, i WTO-aftalen om anvendelsen af artikel VI i den almindelige overenskomst om told og udenrigshandel (»WTO-antidumpingaftalen«).
               
            
                  3.
               
               
                  Tredje anbringende om, at Kommissionen foretog en åbenbart urigtig vurdering af de retlige og faktiske omstændigheder ved at konkludere, at det var sandsynligt, at EU-erhvervsgrenen ville lide fornyet skade, hvis EU-antidumpingforanstaltningerne over for vinsyre med oprindelse i Folkerepublikken Kina blev ophævet, eftersom den anvendte metode for det første ikke er støttet på positive beviser, men snarere på ikke-underbyggede mekaniske formodninger og slutninger, og for det andet på ingen måde tager hensyn til adfærden hos Hangzhou Bioking — en stor producent i Folkerepublikken Kina og dette lands største eksportør af vinsyre til EU — som ikke har været pålagt EU-antidumpingtold siden 20. april 2012. Sagsøgeren har endvidere gjort gældende, at der ikke er taget hensyn til klimaforandringernes påvirkning af naturlig vinsyreproduktion, hvilket er i strid med artikel 11, stk. 2, og artikel 3, stk. 2, i forordning (EU) 2016/1036 og WTO-antidumpingaftalens artikel 11, stk. 3, og artikel 3, stk. 1.
               
            
                  4.
               
               
                  Fjerde anbringende om, at Kommissionen tilsidesatte en væsentlig formforskrift vedrørende sagsøgerens ret til forsvar i strid med artikel 3, stk. 2, artikel 11. stk. 2, artikel 16, stk. 1, artikel 19, stk. 2 og 4, artikel 20, stk. 2 og 4, og artikel 21, stk. 5 og 7, i forordning (EU) 2016/1036 samt WTO-antidumpingaftalens artikel 3, stk. 1, artikel 5, stk. 3, artikel 6, stk. 1, artikel 6, stk. 1, nr. 2), artikel 9, stk. 2, artikel 6, stk. 4, artikel 6, stk. 5, nr. 1), artikel 6, stk. 6 og 9, og artikel 11, stk.3, samt princippet om god forvaltningsskik.
               
            
         (1)  Kommissionens gennemførelsesforordning (EU) 2018/921 af 28.6.2018 om indførelse af en endelig antidumpingtold på importen af vinsyre med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT 2018, L 164, s. 14).
      
         (2)  Europa-Parlamentets og Rådets forordning (EU) 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (EUT 2016, L 176, s. 21).